**Nelinişte**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nige-ntruna fără stele

Doar cu frunze-n van certate,

Certăreţe, clipe grele

Mă apasă peste poate.

Casa-i goală şi pustie

Paşii tăi i-aud prin gânduri,

Pe covorul de hârtie

Se perindă-n stih pe rânduri.

Vocea ta fiori scorneşte

Printre muguri de nelinişti,

O aud cum dor foşneşte

În petalele din inişti.

Ziua-n noapte se topeşte

Noapte se preface-n zi,

Umbra ta încă-mi vorbeşte

Prinsă-n stea la miazăzi.

Eşti departe eşti în taine

Eşti în vânturi eşti în ploaie,

Fără tine, azi şi mâine

În dureri mă înconvoaie.

Timpul urlă la secunde,

Ceru-n tine se încarnă,

Nu mai am unde m-ascunde..

Crud, iubire-n ochi îmi toarnă.

17.03.2019